یئنی نؤع کروناویروس اپیدمیاسی سرعتله یاییلماغا داوام ائدیر. اپیدمیا سببیندن ایندیدک هلاک اولان‌لارین سایی 42 مین اولوب، ویروسا یولوخان‌لارین سایی 859 مینه یاخینلاشیر. ساغالان‌لارین سایی ایسه 176 مین اولوب.
ایتالیا-دا "کووید-19"دان اؤلن‌لرین سایی سون 24 ساعاتدا 837 آرتا‌راق 12 مین 428-ا چاتیب.
خسته سایی‌نین 77 مین 635-ا چاتدیغی اؤلکه‌ده ویروسلا موباریزه‌ده اؤن جبهه‌ده اولان داها 3 حکیمین ویروسا‌دان دونیاسینی دییشدیگی بیلدیریلیب. اپیدمیا باشلادیغی گون‌دن ایتالیا-دا ویروس‌دان 66 حکیم اؤلوب. ایتالیا عالی ساغلام‌لیق انستیتوتونون صدری سیلویو بروسافررو کووید-19 اپیدمیاسیندا یئنی یولوخما حال‌لاری‌نین سرعتیندکی ایری‌نین دوز بیر ایستیقامته دوغرو گئتدیگینی سؤیله‌ییب و بونون گؤرولن تدبیرلر سایه‌سینده اولدوغونو سؤیله‌ییب.
ایسپانیا-دا کروناویروس‌دان اؤلن‌لرین سایی سون 24 ساعاتدا 864 آرتا‌راق 9 مین 53-ا چاتیب، ویروسون یولوخدوغو اینسان سایی سایی ایسه 100 مینی کئچیب.
"کووید-19" سببیله اؤلن‌لرین سایی‌نین بیر گونده 499 آرتا‌راق 3 مین 553-ا چاتدیغی فرانسا-دا ویروسا یولوخان‌لارین سایی 52 مین 128 اولوب.
اینگیلتره‌-ده کروناویروس‌دان اؤلن‌لرین سایی بیر گونده 393 آرتا‌راق 801-ا چاتیب، ساغلام‌لیق پروبلئمی اولمادیغی بیلدیریلن 13 یاش‌لی ایسماییل محمد عبدالوهاب کروناویروسون ان گنج قوربانی اولوب.
بو آرادا باش ناظیر بوریس جانسون هر بیر عائله‌یه گؤندردیگی مکتوبدا اپیدمیادا "وضعیت یاخشیلاشما‌دان اول داها دا پیسله شه جگینی" قئید ائتمیشدی. میللی طب دیرکتورو پروفسور ایستیون پوویس اؤلکه‌ده اؤلوم‌لرین 20 میندن آشاغی اولماسی‌نین "یاخشی بیر نتیجه" اولاجاغینی سؤیله میشدی.
اینفکسیون سببیله 43 نفرین اؤلدوگو یونانیستان-دا قاچقین‌لار آراسیندا ایلک یولوخما فاکتی قئیده آلینیب. ایکی گون اول پایتاخت آتن-ده کی بیر خسته‌خانادا دوغوش ائدن بیر قاچقین قادی‌نین "کووید-19" تستی‌نین مثبت اولدوغو بیلدیریلیب.
اطریش-ده خسته‌لیک‌دن اؤلن‌لرین سایی 20-یه، یولوخان‌لارین سایی 4 مین 800-ا چاتیب.
بلژیک-ده کروناویروس‌دان اؤلن‌لرین سایی 123 آرتا‌راق 828 اولوب، ویروسون یولوخدوغو اینسان سایی ایسه 1189 نفر آرتا‌راق 13 مین 964 اولوب.
اؤلکه‌ده ویروسا توتولان‌لارین عمومی سایی‌نین 212 مین اولدوغو امریکا-دا یئنی نوع کروناویروس نتیجه‌سینده اؤلن‌لرین سایی سون 12 ساعاتدا 730 آرتا‌راق 3 مین 900-ا چاتیب.
بئله‌لیکله امریکا اپیدمیانین باشلانغیج نقطه‌سی اولان چینی گئریده قویدو و تخمینن 3300 نفرین اؤلدوگونو اعلان ائتدی. اؤلکه‌ده ویروسا یولوخان‌لارین سایی 24 مین 425 آرتا‌راق 189 مین 35-ا چاتدی. پرزیدنت دونالد ترامپ اؤلکه‌سینده کروناویروسون باش قالدیرماسی ایله علاقه‌دار اولا‌راق، "نوبتی 2 هفته چوخ چتین اولا‌جاق" دئیه خبردارلیق ائتدی.
بو آرادا، USS Theodore Roosevelt طیاره گمی‌سی‌نین کاپیتانی برت کروزیر امریکا حربی دنیز دونانماسینا مکتوب عنوانلادی و گؤیرته‌دکی بوتون پرسنل ین قورویا چیخاریلماسی و قرنطینه یه آلینماسی اوچون کؤمک ایسته‌دی. 100-دن چوخ عسگرین ویروسا توتولدوغونو بیلدیرن گمی‌نین کاپیتانی "دؤیوش گمی‌سی‌نین اونیکال محدودیت‌لری سببیندن قرنطینه و سوسیال مسافه‌یه عمل ائده‌له بیلمیر. بو سبب‌دن ویروس یاییلماقدا داوام ائدیر" ایفاده‌سینی ایشلدیب.
کانادا-دا کروناویروس اپیدمیاسیندا اؤلن‌لرین سایی 100، یولوخان‌لارین سایی 8 مین 490 اولوب. اپیدمیایا قارشی موباریزه‌ده 24 مین عسگر سفربرلییه چاغیریلدی.
سون 24 ساعات عرضینده دومینیکان جمهوریت ینده "کووید-19" سببیله حیاتینی ایتیرن‌لرین سایی 9-دان 51-ا، اینفکسیونا یولوخان‌لارین سایی ایسه 109 مینه چاتیب.
گونئی امریکانین اکوادور اؤلکه‌سینده اپیدمیا نتیجه‌سینده اؤلن‌لرین سایی سون 24 ساعاتدا 13 آرتا‌راق 75-ا اولوب. ویروسون یولوخدوغو اینسان سایی ایسه 2 مین 240-ا چاتیب.
کوبا-دا اپیدمیا سببیندن اؤلن‌لرین سایی 6-یا، 186 نفرده ایسه ویروس آشکارلانیب.
السالوادور-دا ایلک اؤلوم فاکتی‌نین قئیده آلیندیغی آچیقلانیب. خسته‌نین امریکا-دان اؤلکه‌یه گئدن 60 یاشینداکی بیر قادین ین اولدوغو بیلدیریلدی. السالوادور-دا کروناویروس ایندییه قدر 32 نفرده آشکارلانیب.
